BAKUBUSI BALABUZYA
Sena Ndililibambilide Kweebana?
Ino kweebana ninzi?
Ziindi zinji mujanika amuntu uutali musankwanyoko naa musimbinyoko. Sena muleebana?
Nywebo amuntu umwi uutali musankwanyoko naa musimbinyoko mumenenana mate. Ziindi zinji abuzuba, mulalembelana tugwalo twaafooni naa kubandika afooni. Sena muleebana?
Lyoonse nomuli antoomwe abeenzinyoko, nywebo mujanika kuti mwazwa mukabunga, muli nyobilo amuntu nguwenya ooyo uutali musankwanyoko naa musimbinyoko. Sena muleebana?
Ambweni tiimwajisi penzi kwiingula mubuzyo wakusaanguna. Pele andiza mwawayawaya kwiingula mubuzyo wabili awatatu. Ino kweebana mubwini ninzi?
Mubwini, kweebana nkuba aluyando kumuntu umwi uutali musankwanyoko naa musimbinyoko awalo ooyo muntu ubikkila kapati maano kulindinywe.
Aboobo bwiinguzi kumibuzyo yoonse yotatwe mbwakuti inzya. Kufwumbwa naa mpaafooni naa mubandika mulomo mpande, abuleya naa musisikizya buya, ikuti nywebo amuntu uutali musankwanyoko naa musimbinyoko mulayandana alimwi mulabandika lyoonse, nkokuti muleebana.
Makanze nzi ngomweelede kuba angawo nomweebana?
Kweebana kweelede kugwasya musankwa amusimbi kuzyibana kabotu akubona naa inga bakwatana.
Nokuba boobo, beenzinyoko bamwi balakonzya kuubaula makanze aakweebana. Ambweni bamvwa buyo kabotu kujanika amuntu ooyo, kabanyina amakanze aakukwatana. Bamwi balakonzya kweebana kumwi kabajisi makanze aakulibonesya kubantu.
Ziindi zinji, zisyabo zili boobu tazikkali kwaciindi cilamfwu. Musimbi umwi wazyina lya Heather wakaamba kuti: “Bakubusi banji ibeebana balalekana kwainda buyo nsondo yomwe naa zyobilo. Kweebana bakubona kuti ncintu ciinda buyo
Cilasalala kuti, ikuti kamweebana, umwi akati kanu ulatalika kulimvwa munzila iimbi. Aboobo mweelede kubikkila maano kuti makanze aanu ali kabotu.
Amuciyeeyele: Sena inga mwayanda kuti muntu kasobanya mizeezo yanu mbuli kuti ncidooli camwana
Mukubusi uujisi zyina lyakuti Chelsea waamba kuti: “Zimwi ziindi ndiyeeya kuti kweebana nkusobana buyo, pele takuli kusobana ikuti umwi katasobani buya.”
Muzeezo: Kutegwa mulibambile kweebana akukwatana, amubale 2 Petulo 1:
Sena ndasika aciimo cakweebana?
Ino muyeeya kuti muntu weelede kutalika kweebana aciimo nzi?
Lino amubuzye bazyali mubuzyo nguwenya ooyo.
Kulalangilwa kuti bwiinguzi bwanu buliindene abwabazyali banu. Andiza bulikozyenye! Ambweni muli akati kabakubusi batayandi kweebana kusikila bakomena akulizyiba kabotu.
Eeci ncencico ncaakacita Danielle, uujisi myaka yakuzyalwa iili 17. Waamba kuti: “Kuti ndayeeya ncondakali kuyanda kumuntu wakali kukonzya kundikwata myaka yobilo yainda, ciliindene ancondiyanda sunu. Alimwi buya noliba lino, tandisyomi kuti inga ndasala kabotu. Ndaakulimvwa kuti lino inga ndacikonzya kusala kabotu, nondiyakuyeeya zyakweebana.”
Kuli kaambo akamwi ncocili camaano kulindila. Bbaibbele libelesya majwi aakuti “ciimo cakukubuka” ikupandulula ciindi luunyaunya lwamuntu nolutalika kukomena. (1 Bakolinto 7:36) Kumvwana kapati amuntu omwe uutali musankwanyoko naa musimbinyoko kamucili aciimo eeci kulakonzya kupa kuti luunyaunya lukomene alimwi inga lwamusololela mukucita cibi.
Masimpe, bakubusinyoko balakonzya kwaanyansya makani aaya. Bunji bwabo balakonzya kuti baliyandide kapati kusola mbocimvwika koonana. Pele tamweelede kuyeeya mbuli mbabo! (Baloma 12:2) Alimwi buya Bbaibbele limukulwaizya ‘kubutija bwaamu.’ (1 Bakolinto 6:18) Kwiinda mukulindila kusikila mwainda aciimo cakukubuka, mulakonzya “kutanda makataazyo.”
Ino ncinzi cindilesya kweebana?
Ikusinikizyigwa kutalika kweebana kamutanasika aciimo ceelede cili mbuli kusinikizyigwa kulemba musunko waciiyo ncomutanaiya. Cakutadooneka, eeci inga tiicalulama nkaambo muyandika ciindi cakuti mwiiye ciiyo eeci akuzyiba kabotu buyumuyumu mbomuyakujana mumusunko.
Akwalo kweebana mbokubede oobo.
Kweebana makani mapati. Aboobo kamutanatalika kumubikkila maano muntu umwi, mweelede kwiiya kujatikizya “makani” aayandika kapati aaya
Mukuya kwaciindi, kuti mwajana muntu uumweelela, tacikamukatazyi kupanga alimwi akubamba acilongwe ciyumu. Alimwi buya cikwati cizwidilila ncabantu bobilo bamvwana kapati.
Kulindila asyoonto kamutanatalika kweebana tacaambi kuti mwanyangwa lwaanguluko. Muciindi caboobo, ciyoomupa lwaanguluko lunji ‘lwakusekelela mubwanike bwanu.’ (Mukambausi 11:9) Kuyungizya waawo, ciyoomupa ciindi cakuba abube buyandika kapati alimwi akuba acilongwe a Leza, calo cili ncecintu ciyandika kapati.
Calino mulakonzya kukkomana kuba akati kabasankwa abasimbi. Ino mbuti mbomukonzya kucita oobo? Kwiinda mukuyanzana abantu basiyene-siyene, basankwa naa basimbi, bamisela iindene-indene kubikkilizya abapati. Musimbi umwi uujisi zyina lyakuti Tammy wakaamba kuti: “Ndiyeeya kuti cilakkomanisya kacili boobo. Ncibotu kuba abalongwe banji.” Awalo musimbi uujisi zyina lyakuti Monica ulazuminizya naamba kuti: “Muzeezo wakujanika mutubunga, mubotu kapati nkaambo ulakonzya kuyanzana abantu bajisi bube bwiindene-indene.”
Mukwiimpana, ikuti cakufwambaana mwabikkila buyo maano muntu omwe, ciyakumupa buyo kuusa kumbele. Aboobo mutabindi. Amubelesye ciindi eeci cabuumi bwanu kwiiya mbokupangwa zilongwe alimwi ambomunga mwazibamba zilongwe eezyo. Mukuya kwaciindi, mwaakuyanda kweebana, muyoojanika kuti mulilizyi mbomubede alimwi munoobuzyi bube mbomuyanda mumuntu ngomuyanda kukwatana limwi.
lug_Latn tsn_Latn szl_Latn fuv_Latn fuv_Latn bem_Latn bem_Latn bem_Latn bem_Latn kin_Latn xho_Latn bem_Latn bem_Latn nya_Latn bem_Latn nya_Latn cjk_Latn tsn_Latn bem_Latn lug_Latn bem_Latn bem_Latn bem_Latn bem_Latn kin_Latn tum_Latn som_Latn nya_Latn bem_Latn bem_Latn bem_Latn bem_Latn